CELEX: 32017R0209
Language: lt
Date: 2017-02-02 00:00:00
Title: 2017 m. vasario 2 d. Komisijos įgyvendinimo reglamentas (ES) 2017/209 dėl tam tikrų prekių klasifikavimo Kombinuotojoje nomenklatūroje

8.2.2017   
               
               
                  LT
               
               
                  Europos Sąjungos oficialusis leidinys
               
               
                  L 33/16
               
            KOMISIJOS ĮGYVENDINIMO REGLAMENTAS (ES) 2017/209
      2017 m. vasario 2 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. vasario 2 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Trys mažmeninei prekybai kartu supakuoti daiktai:
                     
                                 a)
                              
                              
                                 maždaug 8 × 14 cm dydžio apytiksliai 75 tuščių popieriaus lapų bloknotas (paskutiniame lape nurodyti kontaktiniai duomenys norintiems įsigyti daugiau bloknotų). Lapai suklijuoti viršuje ir perforuoti, kad juos būtų galima nuplėšti po vieną. Nugarėlė ir nedidelė dalis priekinės pusės padengtos kartonu;
                              
                           
                                 b)
                              
                              
                                 maždaug 32 × 10 cm dydžio bloknoto aplankas, pagamintas iš plastiko lakštų, viduje sutvirtintų kartonu. Kartoninė bloknoto dalis įkišama į aplanke padarytą įpjovą. Aplanke, kurį galima sulenkti ir taip uždengti bloknotą, taip pat yra permatoma plastikinė kišenėlė (viršutinėje dalyje) ir elastinės tekstilės medžiagos kilpa tušinukui įdėti;
                              
                           
                                 c)
                              
                              
                                 plonas maždaug 10 cm ilgio tušinukas, įkišamas į tekstilinę kilpą.
                              
                           (Žr. paveikslą) (*1).
                  
                  
                     4820 10 30 
                  
                  
                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis (BAT) ir KN kodus 4820 , 4820 10  ir 4820 10 30  atitinkančiais prekių aprašymais.
                     Daiktai laikomi prekėmis, supakuotomis į mažmeninei prekybai skirtą rinkinį, kaip apibrėžta 3 bendrosios aiškinimo taisyklės b punkte. Naudojant rinkinį pagrindinę funkciją atlieka bloknotas, naudojamas, kai reikia rašomojo popieriaus smulkiems užrašams ar pranešimams. Aplankas yra tik tam tikras apvalkalas bloknotui apsaugoti nuo sutepimo ir suglamžymo. Atsižvelgiant į plastikinio tušinuko objektyvias charakteristikas (dydį, dizainą ir vertę), jis nelaikytinas esmine rinkinio dalimi. Rašyti bloknote galima bet kokiu kitu rašikliu ar pieštuku. Todėl esminį rinkinio požymį nulemia bloknotas.
                     Bloknotas priskirtinas 4820  pozicijai, kuri apima visų rūšių užrašų knygeles ir bloknotus (žr. Suderintos sistemos paaiškinimų 4820  pozicijos paaiškinimų pirmos pastraipos 1 punktą).
                     Todėl rinkiniui kaip užrašų knygelėms, laiškinio popieriaus bloknotams ir užrašų bloknotams priskirtinas KN kodas 4820 10 30 .
                  
               
            (*1)  Paveikslas pateikiamas tik dėl informacijos.